Solfrid Løvseth

Solfrid Anita Løvseth (født 1954) er en norsk organisasjonsarbeider og lokalpolitiker (Ap) som var ordfører i Melhus fra 2001 til 2003. Løvseth var varaordfører under Anders Estenstad og ble innsatt som ny ordfører da han døde i 2001. Hun fikk ikke nok stemmer til å bli partiets ordførerkandidat i forkant av kommunestyrevalget 2003 og trakk seg dermed fra valglista. Hun ble etterfulgt av Erling Bøhle, som var hennes utfordrer ved partiets nominering.

Etter politikken var Løvseth hovedtillitsvalgt i Fagforbundet i Melhus frem til hun pensjonerte seg i 2019. Hun har tidligere jobbet som elevassistent og hjemmehjelp i Melhus kommune.
 Referanser 

Kategori:Ordførere i Melhus
Kategori:Ap-ordførere i Sør-Trøndelag
Kategori:Personer fra Trondheim kommune